**Siti Zainab binti Kimpal** (lahir di Sabak Bernam, 31 Disember 1935 – meninggal di Bengkalis, 21 Ogos 2014 pada umur 78 tahun) ialah seorang pelakon, penyanyi, penari, dan ibu suri rumah berkebangsaan Indonesia. Dia dikenali kerana tampil dalam industri perfileman Singapura bersama Kasma Booty dan Siput Sarawak pada tahun 1940-an dan 1950-an, dan berkat kemampuannya dalam memerankan karakter gadis ramah yang mudah tersenyum. Zainab merupakan isteri kedua dari ulama Zakaria bin Muhammad Amin.

Kehidupan awal
--------------

Zainab (kanan) bersama pelakon Kasma Booty (kiri).
Siti Zainab binti Kimpal dilahirkan pada 31 Disember 1935 di Sabak Bernam, Selangor, sebagai anak sulung dan putri pertama daripada tiga anak Kimpal dan Siti Khadijah. Dia mempunyai seorang adik perempuan bernam Hindun dan seorang adik lelaki bernama Kamaruddin, ayah dari pengarah agensi Zainuddin Kamaruddin. Zainab menamatkan pendidikannya di sekolah awam dan sekolah agama.

Kehidupan peribadi
------------------

Zainab bersama cucunya, Trio, sekitar tahun 1990-an.
Zainab bersama keluarga dan sanak saudaranya.
Zainab berkahwin dengan seorang ulama Indonesia iaitu Zakaria bin Muhammad Amin pada tahun 1956, dari perkahwinan ini mereka dikurniakan tujuh orang anak iaitu: Zulkarnain Zakaria, Nukman Zakaria, Rinie Yuslina Fairuz Zakaria, Gamal Abdul Nasir Zakaria, Rita Puspa Zakaria, Nida Suryani Zakaria dan Sri Purnama Zakaria. Perkahwinan mereka berakhir dengan kematian Zakaria pada tahun 2006.

### Kematian

Zainab meninggal dunia di kediamannya yang berada di Kelapapati, Bengkalis, pada 21 Ogos 2014 jam 08.00 AM, pada usia 78 tahun. Ia dikebumikan bersama dengan suaminya di Taman Makam Islam Harapan.

Kerjaya
-------

Zainab memulakan kerjayanya dengan menyertai kumpulan drama Dardanella sebagai penghibur.

Pada tahun 1947, beliau memulakan kerjayanya sebagai penyanyi dan penari dalam rombongan teater Bintang Berlian di Palembang. Beliau juga menyertai kumpulan drama Sri Budaya di Kota Lubuklinggau.

Semasa Pencerobohan Tentera Belanda Pertama, Zainab berpindah ke kota Jambi dan kemudian menyertai kumpulan drama Dian. Dia kemudian berpindah ke Singapura dan memulakan kerjayanya dalam industri perfileman.

Zainab kemudian menandatangani kontrak dengan Shaw Brothers Studio, dia membuat debutnya dalam dunia perfileman dengan membintangi *Nasib* (1949) dan *Nilam* (1949). Beliau kemudian membintangi beberapa filem sebagai penyanyi dan penari, antaranya *Rachun Dunia* (1950), *Bakti* (1950), *Takdir Ilahi* (1950), dan *Dewi Murni* (1950).

Pada tahun 1950, Zainab dan ibu bapanya berpindah ke Palembang. Dia kemudian menyertai kumpulan drama Ratu Asia sebagai penari dan penyanyi, dan kemudian berpindah ke Jakarta.

Zainab membuat penampilan sulung sebagai penyanyi dengan mengeluarkan dua buah lagu berjudul *Sayang di Sayang* dan *Hari Raya*, dan berjaya meraih pujian daripada peminat muzik di Jakarta.

Diskografi
----------

* *Sayang di Sayang*
* *Hari Raya*

Filmografi
----------

Dalam kerjayanya selama empat tahun, Zainab telah berlakon dalam enam filem.

|  |
| --- |
| * *Nasib* (1949)
* *Nilam* (1949)
* *Rachun Dunia* (1950)
* *Bakti* (1950)
* *Takdir Ilahi* (1950)
* *Dewi Murni* (1950)
 |

Rujukan
-------

1. 1 2 3 4 5 6 7 8 9 10 11 12 13  Soelin, Emsjaf (1951-6-20). "ZAINAB, Bintang Harapan Panggung Sandiwara dari Ratu Asia". *Aneka*. Check date values in: `|date=` (bantuan)
2. 1 2 3  "Siti Zainab". *www.forevermissed.com* (dalam bahasa Inggeris). Dicapai pada 2024-04-01.
3. 1 2  Saputra, Amrizal, Wira Sugiarto, Suyendri, Zulfan Ikhram, Khairil Anwar, M. Karya Mukhsin, Risman Hambali, Khoiri, Marzuli Ridwan Al-bantany, Zuriat Abdillah, Dede Satriani, Wan M. Fariq, Suwarto, Adi Sutrisno, Ahmad Fadhli (2020-10-15). *PROFIL ULAMA KARISMATIK DI KABUPATEN BENGKALIS: MENELADANI SOSOK DAN PERJUANGAN* (dalam bahasa Indonesia). CV. DOTPLUS Publisher. m/s. 147. ISBN 978-623-94659-3-3.